
				Jeg har fått en hel bok å boltre meg i, der jeg fritt kan få dele tips og ideer fra mine egne jule-tradisjoner med dere. Ingenting gir meg mer glede enn det. Jeg har også brukt mye tid på å spørre og grave hva venner og familie gjør i adventstiden. 

				Resultatet er denne fine boken som jeg håper mange vil bruke som inspirasjon, til å skape en fin førjulstid. Mitt største ønske er at jeg kan inspirere flere til å få samme entusiasme som meg, for dagene i desember.

				Adventstiden skal handle om forventning, og at det å gi er viktigere enn å få. Og da mener jeg ikke å kun gi julegaver, men å gi folk en stemning, gi de omsorg og skape en hyggelig tid for andre. 

				En av adventsoppgavene hjemme hos oss handler om nettopp det å gi. Barna har fått velge et veldedig formål hver som vi donerer penger, leker eller klær til. Det å pakke inn en gave som kan leveres Fretex, eller andre organisasjoner som hjelper barnefamilier, er også en fin adventsoppgave. 

				Det aller viktigste vi kan gjøre sammen med barna, er å gi av tiden vår. Vi ønsker å fylle desember med hyggelige aktiviteter som liten og stor kan gjøre sammen. 

				Skogen er full av skatter. Kongler, kvister, mose og granbar blir den flotteste julepynt, dekor på julegaver eller lekker pynt på bordet. Men husk, den er enklere å finne tidligere på høsten, så det kan være lurt å planlegge det du vil bruke i desember, noen måneder tidligere. 

				Alle familier har sine egne tradisjoner. I mitt hode er tradisjoner til for å utvikles og finpusses. Vi lærer av hverandre, så derfor er det inspirerende og utviklende å ha juleverksted sammen med venner eller barna. Arrangere utedager hvor alle pakker med seg formiddagsmat. 

				Jeg elsker adventstiden og håper du også vil gjøre det. Jeg håper denne boken vil inspirere deg til å skape dine tradisjoner, til nye ideer og til å bruke tid med de du er glad i. 

				Husk, det er bare fantasien som begrenser deg, og alle kan få til nydelige julehjem, gaver og middager uten at det koster for mye. 

				God jul da, dere! 

					Camilla

			

		

		
			
				Adventstiden er for meg helt spesiell. Det er en måned fylt av duft, forventing, glede og ettertanke, og jeg elsker denne tiden på året. Det jeg liker best, er å skape et hjem, og en tid for familien som er helt spesiell. Dette gjør jeg gjennom å pynte huset, både med julepynt og blomster, vi fyller huset med juledufter når vi baker og styrer på kjøkkenet, og vi skaper forventning med juleverksted, middager og julekalendere. 

				Flere gode sakser

				Limpistol

				Limstift

				Bånd av ulike typer

				Hyssing

				Knapper

				Ulike papirark

				Glansbilder

				Ståltråd

				Kongler

				Plastøyne

				Garn

				Filt

				Kakepapir

				Pensler

				Maling av ulike typer

				Tusj

				Papp

				Fyrstikkesker

				Stearinlys

			

		

		
			
				For å kunne ha glede av å lage ting, er det lurt å samle en kasse med det vi trenger. Spar på pene stoffbånd, hyssing, klesklyper eller andre artige og dekorative ting du tenker kan brukes på nytt. Her er et utvalg av hva jeg har i mine kasser. Jeg sorterer alt, så det er lett å finne det man skal ha. Jeg må ha orden for å være kreativ. 

				Jeg skulle ønske vi kunne fylle litt av julestemningen i krukker og åpne en krukke hver måned.

					Harlan Mille

				Kultur og tradisjoner

			

		

		
			
				Guttens foreldre lyttet til det hun sa, og så klappet guttens far henne på skulderen. «Hvis det er noen der oppe», sa han og pekte mot himmelen, «så tror vi han er den samme for oss som for dere. Nå er vår sønn i Norge. Han skal gjøre som norske barn. Skulle vi være veldig uenige, kan vi jo snakke sammen!» Var ikke det fint sagt?

				Vi snakker om tradisjoner. Det er jo nettopp tradisjonen som skaper kulturen vi lever i. Historien er full av regler for hva vi skulle gjøre og om hvordan det ble gjort. 

				Årene går, og nye impulser kommer til oss. Vi plukker opp litt nytt og endrer kanskje litt på den gamle måten å gjøre det på. Når vi gifter oss og to ulike juletradisjoner møtes, inngår vi kompromisser og velger det beste fra begge. Kanskje har man annethvert år der man bytter på sin partners tradisjoner. Men stort sett prøver vi å føre juletradisjonene vi har vokst opp med, videre. Det gir rammer og en viss trygghet. 

				Tenk bare på det vi spiser på julekvelden! De som er vant til pinnekjøtt, vil slett ikke ha ribbe, og ribbefolket vil nok ikke ha torsk denne spesielle dagen. Tenk over hvor mye av det du gjør ved juletider, gjorde du også da du var barn! 

				Nesten alt vi gjør, gjør vi fordi vi er vant til at det skal være akkurat slik. Vi pynter til jul nesten slik vi gjorde i fjor og i forfjor... Slik vi alltid har gjort det! Vi tar frem samme pynt og fornyer kanskje litt, men vi henger ved det gamle, ved kjernen i det livet vi har hatt. 

				Julepynten er det visstnok mange par som krang-ler om. Vi vil ikke gi slipp på tradisjonene vi har vokst opp med! De former oss, og de har gitt oss vår identitet. Det er noe trygt og godt å forholde seg til. De fleste er nok mer tradisjonsbundne enn vi liker å tro at vi er. 

				Det gir grunn til ettertanke: Er vi flinke til å skape gode tradisjoner? Gir vi barna trygghet og glede? Skaper vi gode minner i juleforberedelsene? Gode minner barna vil ta med seg inn i sine egne voksenliv senere? Husker du stemningen da vi tente adventslysene? Da vi bakte pepperkaker? Da vi pyntet juletreet? Husker du duften av ... jul? 

				Gutten i mors klasse ble fort godt integrert. Han fikk ta del i norsk kultur og tradisjon uten å gå glipp av kulturen han kom fra. Mor fortalte at hun traff gutten igjen og han feirer norsk jul med sin vri. 

			

		

		
			
				På samme tid som krigen på Balkan på 90-tallet, fikk min mor som var lærer på Majorstuen, en ny gutt i klassen sin. Familien var muslimer, og gutten kom inn i klassen på samme tid som skolen skulle begynne adventsforberedelsene. Min mor snakket med guttens foreldre og fortalte dem om våre juletradisjoner. 

				Adventsstake

			

		

		
			
				Adventstiden faller sammen med gammel norrøn tradisjon med lysfest på den mør-keste årstiden. I Norden var det vanlig å tenne et lys hver dag. Etter hvert ble dette til vår tids adventsstake. Vi tenner et lys for hver søndag i adventstiden.

			

		

		
			
				Lag gjerne adventsstaken selv. Det er mange måter å lage en adventsstake på, enten man har en lysestake med plass til fire lys, eller man setter fire kubbelys på en fjøl. 

				 

				Et eksempel er lysestaken min i år, den var en enkel hvit lysestake som jeg pyntet med mose, kongler, granbar og en dompap på pinne, et symbol på vinter. De fire stearinlysene er lys lilla. Jeg er glad i lys lilla fordi det for meg er adventsfargen. Opprinnelig var adventsfargen rød, livets farge, men den kristne kirke har de siste hundre årene brukt lilla som adventsfarge. Jeg har lilla bånd på kranser frem til jul, da bytter jeg til rødt.

				Tips:

				Har du ikke en stake med plass til fire lys, kan du binde fire lilla sløyfer på ulike lysestaker, det kan bli en fin adventsstake når de settes sammen på et brett eller i vinduskarmen. Desember er måneden med flest branner, så husk å slukke stearinlysene før man går ut av rommet.

				Adventskalender

			

		

		
			
				Og om vi faktisk klarer å få til en hjemmelaget variant, har det lett for å bli 23 forholdsvis dyre gaver, som toppes med enda flere og dyrere gaver på julaften. 

					

				For mange barn er nok julen blitt synonymt med det å få. Og hvem har ikke opplevd barn som en uke ut i kalenderen, blir skuffet over at dagens adventsgave «bare» er et par sokker. Det har i alle fall jeg opplevd, og givergleden fikk seg en liten knekk. Jeg bestemte meg derfor tidlig for å gjøre en liten vri hjemme hos oss, da barna var små. 

					

				Adventstiden skal handle om forventning, og at det å gi er like viktig som å få. Derfor hadde vi mange år med julekalendere som hadde små oppgaver. For eksempel kunne en dag være at vi skulle skrive julekort til momo eller bake pepperkaker til farmor. Det lå også en liten sjokolade sammen med oppgaven, så barna koste seg med oppgavene. 

					

				Barna blir eldre og kalenderen har blitt tilpasset alder.

			

		

		
			
				Hvem kan ikke kjenne seg igjen i at det plutselig er blitt slutten av november, og planleggingen av adventskalenderen som vi hadde tenkt å bruke god tid på i år, blir erstattet av en hasteinnkjøpt kalender full av sjokolade og dårlig samvittighet.

				Lag den selv

			

		

		
			
				Papirposekalender

				Disse papirposene har jeg kjøpt i bokhandel. Jeg pynter dem med ulikerester, litt bånd, filt, stoff, kongler,bjørkebiter, kakepapir, noen rester fra gamle kalendere som er gjenbrukt.

				Jeg har klippet strimler tilpasset bredden på posen og limt sammen. Det er bare å blande farger og materialer, det finnes ikke rett og galt. Det morsomme med disse posene er at de blir personlige og helt ulike. 

				Du trenger:

				Saks

				Lim

				Papirposer

				Rester til pynting

				En sprittusj

				Tips: 

				Har du dårlig tid er det en hurtigvariant som er like fin, men som krever mindre arbeid. Posen med øyne og nese limer du på en, to, tre. Denne kalenderen blir en stilig variant av kalenderen ovenfor.

				Hurtigvarianten med papir-

				pose og øyne

				Dette er den raskeste kalenderen å lage, disse posene limer du sammen i en fei.

				Du trenger:

				Lim

				Papirposer

				Nese (en knapp, en tovet ball eller ferdigkjøpte kuler)

				Plastøyne (selges i alle hobbybutik-ker)

				Tips: 

				Har du ikke plastøyne, kan du tegne øyne med tusj.

				Ungdommen

				Mine eldste barn bor ikke hjemme, men en julekalender er en god anledning til å gi noe de ellers kanskje vil spørre om.

				Billett hjem fra studie til jul

				Flaxlodd hver fjerde dag

				Sokker

				Smågodt

				Gavekort på en dag på ski

				Yndlingssjokoladen

				Frokost på sengen 

				Lue

				Vanter

				Vaffelmix

				Hjemmelaget honning 

				God te

				Julebrus

				Gavekort på å invitere venner hjem på en lunsj i julen med meg som kokk

				Kinobillett

				Gavekort på mamma eller pappa-tjeneste

				Filmkveld med familien

				Barn

				De minste barna synes det er spennende å pakke opp, innholdet er mindre viktig.

				Kjeks

				Lue/vanter

				Blyanter

				Viskelær

				Flaxlodd

				Strømpebukse

				Gavekort på kakao på sengen i helgen

				Sjokolade tre dager

				Godis fem dager

				Kinobillett

				Gavekort på tur til et julemarked

				Gavekort på å invitere venner på pepperkakebaking

				Hjemmelaget badesalt

				Badebomber

				Gavekort på hjemmespa 

				Gavekort på en selvvalgt aktivitet i helgene

				Gavekort på smoothie på sengen på tre hverdager

				Jeg vil også legge til laurbær og einebær selv om vi bruker disse året rundt. For meg er dette herlige urter og krydder som bringer frem den gode juleduften. 

				Hvorfor blir vi så glad av julekrydder? Faktisk har julekrydder en oppkvikkende effekt på hjernen. Det sies i ulike forskningsrapporter at de aktive stoffene i julekrydder ligner på stoffer som finnes i hjernen fra før. Luktene påvirker faktisk hjernens belønningssenter, og det er i dette senteret at dopamin skilles ut. Når dopaminnivået øker, kommer følelsen av eufori, oppstemthet, glede og lykke.

				Slik bruker du krydder:

				Kanel 

				Kanel brukes på det aller meste - grøt, eplebakst, i te, gløgg og pepperkaker. Jeg bruker kanel som smaksforsterker i alt fra bakverk til middagsretter. Kanel som krydder i pulverform, produseres fra barken til kaneltreet og har blitt brukt som vanlig krydder i flere tusen år i Sørøst-Asia og Kina, og senere i den vestlige verden. Kanel er etter sigende en kraftig antioksidant som kan forklare den blodsukkersenkende effekten av kanel. 

				Nellik

				Nellik brukes i gløgg, sild, på ribben, til pepperkaker og i krydderkake. Mange har nok 

				minner med en appelsin med nellikspiker som adventskalender, en koselig tradisjon for både store og små, og lukten av appelsin og nellik sammen symboliserer for mange ekte jul. 

				Kardemomme

				Kardemomme blir mye brukt i gjærbakst, men er også en viktig ingrediens i både gløgg og pepperkaker. Det mange ikke vet, er at hel kardemomme setter en nydelig smak på ris også. Det er ikke så enkelt å få kjøpt hel kardemomme, men jeg lover deg at dersom du får tak i det, smaker det himmelsk. Hel kardemomme får du kjøpt i større dagligvarebutikker og innvandrerbutikker.

				Muskatnøtt

				Muskatnøtt rives direkte over matretten som skal krydres. Den brukes gjerne i potetstappe, hvit saus, kålstuing, grønnsakstuing, fiske- og kjøttsauser, samt i pepperkakedeig og epledessert. 

					

				Ingefær

				Ingefær brukes i veldig mange middagsretter, i krydderkake, noen typer sild, pepperkaker, flere julekaker og gløgg. Mitt beste tips mot sår hals er kokt vann med ingefærbiter, honning, hvitløk og sitron. Den samme drikken fungerer utmerket som detox – det kan være godt etter all julematen. Jeg vokste opp med tørket ingefær, men jeg tror veldig mange nå bruker den ferske.

				Lukten av jul

			

		

		
			
				Hva er lukten av jul? For meg er det julekrydder. Mange av de «gamle» eksotiske krydderne fra Østen, som muskat, kanel, kardemomme, stjerneanis, ingefær og kryd-dernellik, regnes som typiske julekrydder. 

				Glühwein

			

		

		
			
				Om min mann skal gjøre meg skikkelig blid, serverer han Glühwein på skituren. Jeg glemmer all fornuft når jeg blir servert denne himmelske drikken. Hjemme hos oss er det stort sett jeg som lager det meste, men denne spesialiteten blir jeg servert. Min mann lager en absolutt uslåelig Glühwein. Glühwein er en varm vin som er vanlig å servere i alpene. Det finnes utallige varianter og hver familie har ofte sin vri. Personlig er jeg mer glad i Glühwein enn i gløgg, fordi jeg synes det er mindre søtt.

			

		

		
			
				DU TRENGER:

				1 liter rødvin

				2 dl sukker

				2 kanelstenger

				5 nellikspiker

				Skallet av en økologisk appelsin

				Varm det hele i en gryte, men pass på at det ikke koker. Fyr på peisen eller tenn stearinlys. Den gode samtalen ligger foran dere. Eller bare nyt et glass alene til en god bok.

				Gløgg

				Hvit gløgg er blitt mer populært de siste årene. Vi må da huske å ha en knusktørr hvitvin. Eller en god eplejuice hvis du vil ha en alkoholfri variant. Gløgg er den skandinaviske varianten av Glühwein og er ment til å varme kalde nordiske kropper.

				DU TRENGER:

				1 liter tørr hvitvin

				1 dl sukker eller helst honning

				0,5 dl Cognac

				1 kanelstang

				5 nellikspiker

				4 knuste kardemommekjerner

				Mandler/rosiner eller tørkede tranebær 

				Varm opp 1 dl av vinen og rør ut sukkeret. 

				Tilsett resten av vinen samt krydderne og la trek-ke i 10−15 minutter ved 80 grader i en kjele.

				Sil og tilsett cognac, mandler og rosiner. 

				Tips: 

				Jeg har også smakt gløgg med tranebær, 

				det er veldig godt.

